cyanic-selkie/wikianc huggingface dataset:
Hákarl
Magaskrúð hákarlsins
Hákarlinn er mjög gráðugur. Árni Friðriksson, segir frá því Margt býr í sjónum, að í einum einasta hákarli sem veiddist einu sinni við norðurströnd Íslands, fannst hvorki meira né minna en 14 þorskar og heill selur á stærð við fullorðið naut. Hvað sem líður öllum ýkjum, þá er hákarlinn mjög þekktur fyrir græðgi sína. Hákarlar við Íslandsstrendur hafa t.d. verið staðnir að því að gleypa kóralla, kolkrabba, sæbjúgu, sæsólir, fugla og auk þess hrútshaus, hreindýrshaus, mannslík, kettlinga og hvolpa, eða með öðrum orðum allt, sem á festir og náð verður til, hvort sem það eru dýr sjávarins, eða lík og leifar landdýra, sem í sjónum lenda.
Gælunöfn og feluorð
Hákarl hefur verið nefndur ýmsum nöfnum á íslensku, bæði gælunöfnum og feluorðum. Meðal þeirra eru: axskeri, blágot, blápískur, brettingur, deli, got, grágot, gráni, hafkerling, háskerðingur, hvolpur, raddali, rauðgot, skauli, skerill, skufsi.
Tanganjika-vatn
thumb|right|Fiskimenn á Tanganjikavatni. Tanganjikavatn er stórt stöðuvatn í Mið-Afríku og eitt af Stóru vötnunum. Það er talið vera elsta stöðuvatn heims á eftir Bajkalvatni í Síberíu.
Vatnið er í vestari grein Sigdalsins mikla. Það er annað stærsta vatn álfunnar, þekur 32.900 km² svæði. Það er að jafnaði 570 m djúpt en 1.470 m djúpt þar sem það er dýpst. Dýpt vatnsins veldur því að minni hluti þess skiptist út við uppgufun og regn. Stærsti hlutinn af djúpi vatnsins er svokallað steingervt vatn með lítið súrefnisinnihald.
Vatnið skiptist á milli Austur-Kongó, Búrúndí, Tansaníu og Sambíu. Fiskveiðar í vatninu eru gríðarlega mikilvæg atvinnugrein, og áætlað er að um ein milljón manna sé háð þeim um viðurværi sitt.
thumb|left|400px|Tanganjikavatn séð utan úr geimnum.
Þrjú á palli - Ljóð Jónasar Árnasonar við erlend þjóðlög
Ljóð Jónasar Árnasonar við erlend þjóðlög er 33 snúninga LP hljómplata gefin út af SG - hljómplötum árið 1971. Hljóðritun fór fram í Ríkisútvarpinu undir stjórn Péturs Steingrímssonar. Ljósmyndir og útlit plötuumslags Björn Björnsson. Þrjú á palli eru Troels Bendtsen, Edda Þórarinsdóttir og Halldór Kristinsson. Auk þeirra leikur Ríkharður Örn Pálsson á bassa.
Síklíðaætt
Síklíðaætt (fræðiheiti: Cichlidae) er ætt af yfirættbálki borra (perciformes) og undirættbálki labridae. Ættin telur að minnsta kosti 1650 tegundir (2000-3000 áætlaðar) og er ein stærsta ætt hryggleysingja. Undirættir eru 9. Stærð er frá 2,5 sm til metra.
Sumar tegundir eru mikilvæg fæðuuppspretta manna t.d. beitarfiskur. Einnig eru margir gæludýrafiskar innan ættarinnar. Meðal vinsælla tegunda eru Pterophyllum scalare, Astronotus ocellatus (kallaður oscar/óskar í daglegu tali) og Archocentrus nigrofasciatus. Útbreiðsla þeirra er aðallega í Afríku og Suður-Ameríku. Tegundir finnast einnig í Mið-Ameríku og Mexíkó. fáar tegundir eru í Asíu. Þróun síklíða við Stóru vötn Afríku var hröð og hafa fjölbreyttar tegundir myndast þar. Síklíður við Malaví-vatn eru algengir skrautfiskar.
Síklíður eru ferskvatnsfiskar yfirleitt en einhverjar tegundir eru við ísalt vatn og örfáar í saltvatni. Fæða þeirra er aðallega þörungar og plöntur. Einhverjar tegundir éta lindýr, fiska og rotnandi lífræn efni. Síklíður makast annað hvort með einum maka eða mörgum.
Grunnskóli Seltjarnarness
thumb|Bygging Valhúsaskóla. Grunnskóli Seltjarnarness er skóli á Seltjarnarnesi á Höfuðborgarsvæðinu. Hann varð til árið 2004 við sameiningu Mýrarhúsaskóla og Valhúsaskóla. Nemendur voru 524 talsins árið 2017. Skólastjóri er Ólína Thoroddsen.
Mýrarhúsaskóli (1.–6. bekkur)
Mýrarhúsaskóli er hluti af Grunnskóla Seltjarnarness og í honum eru nemendur frá 1.–6. bekk. Hann hefur verið starfandi frá árinu 1875.
Valhúsaskóli (7.–10. bekkur)
Valhúsaskóli er hluti af Grunnskóla Seltjarnarness og í honum eru nemendur frá 7.–10. bekk. Hann var stofnaður út frá Mýrarhúsaskóla árið 1974 sem gagnfræðaskóli en var sameinaður Mýrarhúsaskóla 2004.
Félagsmiðstöð Valhúsaskóla nefnist Selið.
Munkaþverá
thumb|right|Kirkjan á Munkaþverá, reist árið 1844. Munkaþverá, áður Þverá, er bær og kirkjustaður í Eyjafjarðarsveit og eitt helsta stórbýli héraðsins. Þar var munkaklaustur um fjögurra alda skeið í kaþólskum sið.
Munkaþverárklaustur var stofnað árið 1155 af Birni Gilssyni Hólabiskupi og stóð fram um siðaskipti. Þá var klaustrið lagt af og eignir þess féllu undir konung en lögmenn og ýmsir höfðingjar og stórbændur bjuggu þar oftast. Á meðal þeirra má nefna Björn Benediktsson ríka sýslumann, son hans Magnús Björnsson lögmann, sem talinn var auðugastur Íslendinga á sinni tíð, og Svein Sölvason lögmann. thumb|Minnisvarði um Jón Arason á Munkaþverá Núverandi kirkja á Munkaþverá var reist af Þorsteini Daníelssyni á Skipalóni árið 1844 og er sérstætt klukknaport framan við hana. Sunnan við kirkjugarðinn er minnismerki um Jón biskup Arason, sem ólst upp á staðnum að nokkru leyti undir handarjaðri Einars Ísleifssonar ábóta, sem var ömmubróðir hans. Í kirkjugarðinum er reitur sem kallast Sturlungareitur og er sagt að þar hafi verið grafnir þeir Sturlungar sem féllu í Örlygsstaðabardaga árið 1238, svo og einhverjir sem féllu í bardaganum á Þveráreyrum 1255.
Askur og Embla
thumb|right|Askur og Embla á [[færeyjar|færeysku frímerki eftir Anker Eli Petersen.]] Askur og Embla voru í norrænni goðafræði gerð úr tveim trjám sem Borssynir, það er Óðinn, Vili og Vé, fundu á sjávarströndu. Annar trjábolurinn var af aski, en hinn af álmi. Óðinn gaf þeim önd og líf, Vili gaf vit og hræring og Vé gaf ásjónu, mál, heyrn og sjón. Svo gáfu þeir þeim klæði og nöfn, manninum nafnið Askur en konunni Embla, og ólst af þeim mannkynið sem gefinn var Miðgarður til að búa í.
Forseti fulltrúadeildar Bandaríkjaþings
200px|thumb|right| Skjaldarmerki embættis forseta [[Fulltrúadeild Bandaríkjaþings|fulltrúadeildarinnar.]] Forseti fulltrúadeildar Bandaríkjaþings, er æðsta embætti neðri deildar bandaríkjaþings, fulltrúadeildarinnar. Embættið er grundað í fyrstu grein stjórnarskrár Bandaríkjanna og hefur því embættið verið til staðar frá fullgildingu stjórnarskráarinnar árið 1789. Samkvæmt stjórnarskrá er forseti fulltrúadeildarinnar næstur í röðinni á eftir varaforseta Bandaríkjanna til að taka við stöðu Bandaríkjaforseta skyldi hann deyja, segja af sér, eða á einhvern hátt vera leystur frá störfum. Núverandi forseti fulltrúadeildarinnar er Kevin McCarthy, en hann tók við embættinu þann 7. janúar 2023. McCarthy er þingmaður 20. kjördæmis Kaliforníu.
Kosning forseta fulltrúadeildarinnar
Allir þeir flokkar sem sitja í fulltrúadeild þingsins tilnefna frambjóðenda á sínum vegum til embættisins. Fyrsta dag hvers þings er kosið um forseta og þarf hreinan meirihluta til að hljóta kosningu. Þess ber að geta að samkvæmt stjórnarskrá er ekki skilyrði að kjörinn forseti sé þingmaður. Hinsvegar hefur það aldrei gerst að kjörinn forseti sé ekki sitjandi þingmaður.
Oftast er sá háttur á að forseti fulltrúadeildarinnar kemur frá þeim flokki sem situr í meirihluta. Þó hefur það gerst að forsetinn komi úr röðum flokks sem er í minnihluta innan deildarinnar. Þetta er þó ekki algengt, þar sem ætlast er til þingmenn kjósi þann frambjóðanda sem að tilnefndur hefur verið af eigin flokki. Í þeim tilvikum þar sem þingmaður kýs ekki þann sem hefur verið valinn af eigin flokki til framboðs er ætlast til þess að þingmaðurinn kjósi annan einstakling úr eigin flokki eða sitji hjá. Ef að þingmaður kýs ekki eftir flokkslínum á hann í hættu að missa starfsaldurstengd forréttindi. Seinast átti slíkt sér stað þegar kosið var til forseta fulltrúadeildarinnar árið 2000. Þá notaði demókratinn James Traficant atkvæði sitt til að kjósa tilnefningu repúblikana, Dennis Hastert. Traficant var þá refsað af demókrötum á þann hátt að hann missti öll starfsaldurstengd forréttindi ásamt því að vera leystur frá öllum nefndarstörfum á vegum flokksins. Síðar var Traficant ákærður og dæmdur fyrir að þiggja mútur, svíkjast undan skatti, misbeita valdi sínu og fjárkúga.
Upphafsár embættisins
Fyrsti forseti fulltrúadeildarinnar var Frederic Muhlenberg sem sat á þingi fyrir Federalista, sambandsstjórnarsinna. Muhlenberg gegndi embættinu frá 1789 til 1791 og aftur frá 1793 til 1795. Það var hins vegar í höndum Henry Clay að völd og áhrif embættisins jukust, en Clay var kjörinn forseti fulltrúadeildar árið 1811 og gegndi hann embættinu í þrígang með hléum á milli. Clay notaði forsetaembættið til að stýra málum innan þingsins með það að markmiði að ná fram þeim breytingum sem hann var hlynntur. Það er í valdatíð Clay að forseti fulltrúadeildar verður að málefnalegum leiðtoga innan bandarískra stjórnmála.
Skyldur þingforseta
Þingforseti hefur þó nokkur völd þó þau hafi raunar verið takmörkuð í seinni tíð. Þingforseti er, líkt og aðrir þingmenn, fulltrúi síns fylkis og á að gæta hagsmuna þess en hann tekur þó sjaldan þátt í umræðum né kýs, nema þegar atkvæði hans gæti haft úrslitaáhrif eða í mikilvægum málefnum eins og stjórnarskrárbreytingum. Þingforsetinn er annar í röðinni til forsetaembættisins á eftir varaforsetanum ef forseti deyr, er leystur frá störfum, segir af sér eða annað kemur í veg fyrir að forseti geti sinnt starfi sínu. Það gerir þingforseta að þriðja æðsta manni ríkisins.
Helstu skyldur þingforseta eru að halda reglu í þinginu, láta þingmenn sverja embættiseið, skipuleggja dagskrá þingsins og stjórna umræðum og mælendaskrá eða útdeila því til annars þingmanns. Þingforseti hefur mikil völd yfir nefndarferlinu þar sem hann stýrir því í hvaða nefndir frumvörp eru send auk þess að velja níu fulltrúa af þrettán í eina valdamestu nefndina, löggjafarnefndina (e. Committee on Rules). Hann velur einnig fulltrúa til setu í þingnefndum (e. Select committees) og ráðgjafanefndum (e. Conference committees). Þingforseta ber skylda til að framfylgja reglum þingsins og sjá til þess að aðrir fylgi þeim einnig og á hann að vera sanngjarn gagnvart minnihluta þó flestir vænti þess að þingforseti nýti sér forréttindin er fylgja embættinu flokk sínum í hag, til dæmis með því að stjórna dagskránni og reyna þannig að tryggja að frumvörp meirihlutans fái samþykki.
Önnur formleg störf þingforseta eru til dæmis að staðfesta úrslit forsetakosninga, hafa eftirlit með embættismönnum fulltrúadeildarinnar og skipa í ýmis embætti innan hennar.
Flokkshollusta forsetans
Stjórnarskrá Bandaríkjanna gerir engar kröfur til forseta fulltrúadeildarinnar er snúa að hlutleysi og hefur sú hefð myndast í gegnum tíðina að forsetinn er flokkshollur. Slíkt er í skarpri andstæðu við, til að mynda, forseta neðri-málstofu breska þingsins. Forseti fulltrúadeildarinnar telst leiðtogi flokks síns innan þingsins og er staðan jafnan talin sú valdamesta innan flokksins. Forsetinn stýrir málum í lagasetningu en hefur hefur jafnframt kosningarétt og ávarpsrétt þó að mjög sjaldgæft að forsetinn kjósi um málefni eða taki þátt í umræðum á þingi.
Þekktir þingforsetar
Meðal þekktra þingforseta má nefna Demókratann James K. Polk en hann þingforseti á árunum 1835-1939. Polk er einni þingforsetinn til þess að gegna síðar embætti Bandaríkjaforseta en það var árin 1845-1849. Einnig má nefna Repúblíkanann Thomas Brackett Reed sem var þingforseti á árunum 1889–1891 og 1895–1899 en hann hafði mikil áhrif á embættið með því víkka út völdin sem því fylgdu. Hann ruddi þannig brautina fyrir komandi þingforseta en Joseph Gurney Cannon sem varð þingforseti á árunum 1903 til 1911 var einn þeirra sem nýtti sér það mjög. Hann er oft talinn öflugasti þingforseti í sögu Bandaríkjanna en hann stjórnaði hvaða frumvörp voru rædd og hvernig, hann ákvað hvers konar breytingar mætti gera á frumvörpum og hvernig skyldi kosið um þau. Þannig hafði Cannon gríðarleg völd yfir þinginu.
Annar þekktur þingforseti í sögu Bandaríkjanna er repúblíkaninn Newt Gingrich sem var þingforseti á árunum 1995-1999. Hann var eitt helsta andlit repúblikanaflokksins í sigri flokksins í þingkosningunum 1994 en þá höfðu Repúblikanar ekki haft meirihluta í fulltrúadeildinni í 40 ár. Gingrich er helst þekktur fyrir að leiða öfluga andstöðu gagnvart þáverandi Bandaríkjaforseta, demókratanum Bill Clinton.
Sá eini sem setið hefur lengur en 15 ár sem þingforseti er demókratinn Sam Rayburn en hann var þingforseti í 17 ár. Hann sat á árunum 1941-1960 með tveim tveggja ára hléum.
Lentiveira
Lentiveirur eru undirflokkur af retróveirum sem valda ekki æxlisvexti heldur sjúklegum breytingum í frumurækt og hæggengum bólgusjúkdómum í dýrum. Nafnið er dregið af orðinu lentus í latínu sem þýðir hægur. Íslenski vísindamaðurinn Björn Sigurðsson setti árið 1954 fram kenningu um hæggenga veirusjúkdóma og var kenningin byggð á rannsóknum hans á sauðfjársjúkdómunum mæðu og visnu sem bárust til Íslands árið 1933 með karakúlfé. Veiran sem olli visnu var fyrst ræktuð í frumurækt frá kindaheila árið 1957 og ári seinna ræktaðist mæðiveira frá sýktum lungum. Rannsóknir sýndu að það var sama veiran og var hún nefnd mæði-visnuveira. Þegar veiran sem veldur alnæmi (HIV veiran) ræktaðist frá alnæmissjúklingum árið 1980 kom í ljós að sú veira var einnig lentiveira og náskyld mæði-visnuveirunni. Alnæmisveiran var fyrsta lentiveiran sem uppgötvaðist sem olli hæggengum smitsjúkdómum í mönnum.
Nickelodeon
Nickelodeon (oft stytt í „Nick“) er bandarísk áskriftarstöð sem hleypt var af stokkunum þann 1. apríl 1979. Nickleodeon var fyrsta kapalrásin sem var eingöngu með barnaefni.
Lentiveira
Lentiveirur sem genaferjur
Í genalækningum er mikilvægt að geta flutt gen inn í frumur. Lentiveirur henta til slíkra genalækninga því þær geta sýkt og flutt erfðaefni sitt í frumur sem ekki eru í skiptingu. Árangur hefur orðið af því að nota alnæmisveiru sem genaferju og settar hafa verið fram hugmyndir að því að nota mæði-visnuveiru sem genaferju en erfðamengi hennar er einfaldara og minni hætta fylgir því að vinna með þá veiru en HIV.
Nick Jonas
Nicholas Jerry Jonas (f. 16. september 1992) er bandarískur söngvari, lagahöfundur, og leikari. Jonas byrjaði að leika á sviði Broadway við sjö ára aldur, og gaf út fyrstu smáskífuna sína árið 2002 sem náði athygli Columbia Records. Þar eftir stofnaði hann hljómsveitina Jonas Brothers ásamt bræðrum sínum, Kevin og Joe. Sveitin gaf út fyrstu plötuna árið 2006, nefnd It's About Time. Einnig hefur Jonas leikið í kvikmyndunum Camp Rock (2008) og Camp Rock 2: The Final Jam (2010). Eftir að Jonas Brothers tóku sér hlé árið 2009, stofnaði hann aðra hljómsveit sem gekk undir nafninu Nick Jonas & the Administration.
Breiðskífur
með The Administration
með Jonas Brothers
Guðmundur Torfason
Ferill
Guðmundur lék sína fyrstu meistaraflokksleiki fyrir Fram sumarið 1979 og skoraði sitt fyrsta mark í upphafsleik mótsins gegn Víkingum. Hann var lykilmaður í Framliðinu næstu árin og varð til að mynda markakóngur í 2.deild sumarið 1983 með ellefu mörk. Árið 1985 varð hann bikarmeistari með Framliðinu og Íslandsmeistari árið eftir. Guðmundur skoraði 19 mörk í fyrstu deild sumarið 1986 og jafnaði þar með markamet Péturs Péturssonar sem enn stendur.
Haustið 1986 gekk Guðmundur til liðs við belgíska félagið Beveren sem atvinnumaður. Hann færði sig síðar um set til Winterslag í sama landi, sem síðar sameinaðist öðru félagi í Racing Genk og skoraði Guðmundur fyrsta deildarmarkið í sögu þess félags á móti KV Mechelen. Frá Belgíu lá leið hans til Rapid Vín í Austurríki árið 1988, en Guðmundur hafði einmitt skorað sigurmark Fram gegn liði Rapid í Evrópuleik nokkrum árum fyrr.
Frá Vínarborg lá leiðin til St. Mirren í Skotlandi, þar sem hann varð markakóngur félagsins þrjú ár í röð. Guðmundur var í herbúðum St. Johnstone 1992-94 og lék því næst fáeina leiki fyrir Doncaster Rovers í ensku deildinni. Þrálát meiðsli bundu þó enda á atvinnuferilinn. Sumarið 1995 lék Guðmundur með Fylkismönnum í næstefstu deild og tók árið eftir við stjórn Grindavíkur sem spilandi þjálfari. Hann lagði skóna á hilluna í lok leiktíðarinnar 1996.
Guðmundur stýrði liði Grindavíkur næstu tvö árin. Sumarið 2000 stýrði hann Frömurum í efstu deild og árin 2001 og 2002 þjálfaði hann ÍR-inga í næstefstu deild.
Guðmundur Torfason lék 26 A-landsleiki á árunum 1985-91 og skoraði fjögur mörk.
Rannveig Þorkelsdóttir
Rannveig Þorkelsdóttir (f. 28. september 1962) er íslensk leikkona.
Réttsælis og rangsælis
Í tveimur víddum getur snúningur átt sér stað í tvær áttir:
Enver Hoxha
Enver Hoxha (f. 16. október 1908, d. 11. apríl 1985) var einræðisherra Albaníu og leiðtogi albanska Kommúnistaflokksins í tæpa fjóra áratugi eða allt frá 1944 – 1985 þegar hann lést.
Bakgrunnur
Hoxha fæddist í borginni Gjirokastër í suðurhluta Albaníu. Þar bjó hann allt þar til hann hóf nám í Háskólanum í Montpellier árið 1930. Á námsárunum í Frakklandi komst Hoxa í tæri við kommúnisma og tók þátt í starfi franskra kommúnista. Hann hreyfst af hugmyndafræðinni.
Hoxha sneri baka til Albaníu árið 1936, þá 28 ára gamall. Við heimkomuna hóf hann störf sem grunnskólakennari.
7. apríl 1939 réðust ítalskir fasistar inn í Albaníu og komu Ítalir á leppstjórn í kjölfarið sem stýrt var af Merlika-Kruja. Seinni heimsstyrjöldin hófst formlega síðar sama ár. Hoxha missti stöðu sína sem kennari þegar hann neitaði að ganga í Fasistaflokk Albaníu.
Leiðtoginn
Albanía var lengi vel eitt fátækasta, einangraðasta og margra mati sérkennilegasta land Evrópu. Hoxha hafði mikið um það að segja. Í Albaníu bjuggu um þrjár milljónir manna og þar voru samt sem áður 750 þúsund sprengjubyrgi. Ef til innrásar kæmi áttu almennir borgarar jafnt sem hermenn að grípa til vopna og vernda landið.
Völd Hoxha voru mikil og var um leið gert mikið úr persónu hans og meintum leiðtogahæfileikum. Árlega voru haldnar afmælishátíðar honum til heiðurs og þá voru gjarnan frumflutt lög sem fjölluðu um hæfileika og kosti Hoxha þar var ekkert dregið undan samanber eftirfarandi textabrot:
Handknattleiksárið 1984-85
Handknattleiksárið 1984-85 var keppnistímabilið í íslenskum handknattleik sem hófst haustið 1984 og lauk vorið 1985. FH-ingar urðu Íslandsmeistarar í karlaflokki og Framstúlkur í kvennaflokki.
1. deild
FH-ingar urðu Íslandsmeistarar í meistaraflokki karla. Keppt var í átta liða deild með tvöfaldri umferð. Því næst fóru fjögur efstu liðin í úrslitakeppni um Íslandsmeistaratitilinn þar sem leikin var fjórföld umferð, auk þess sem liðin tóku með stigin úr innbyrðisviðureignum sínum. Fjögur neðstu liðin fóru í sérstaka keppni um fall með fjórfaldri umferð, en þau tóku með sér stigin sín úr aðalkeppninni.
2. deild
KA sigraði í 2. deild og fór upp um deild ásamt Fram. Keppt var í átta liða deild með tvöfaldri umferð. Að því loknu skiptist deildin upp í efri hluta og neðri hluta, þar sem fjögur efstu liðin léku tvöfalda umferð um sæti í 1. deild og fjögur neðstu um fall í 3. deild. Tóku liðin með sér stigin úr forkeppninni.
''Úrslitaleikir um sæti í 1. deild''
Fylkir og Þór Ak. féllu í 3. deild.
3. deild
Afturelding sigraði í 3. deild og tryggði sér sæti í 2. deild ásamt ÍR-ingum. Keppt var í tveimur sex liða riðlum með tvöfaldri umferð. Tvö efstu lið úr hvorum riðli léku svo tvöfalda umferð í einni fjögurra liða deild.
A-riðill
B-riðill
''Úrslitakeppni um sæti í 2. deild''
Bikarkeppni HSÍ
Víkingur sigraði í bikarkeppninni eftir úrslitaleik gegn FH. 25 lið voru skráð til keppni.
1. umferð 16-liða úrslit
8-liða úrslit
Undanúrslit
Úrslitaleikur
Evrópukeppni meistaraliða
FH-ingar kepptu í Evrópukeppni meistaraliða og komust í undanúrslit.
Evrópukeppni bikarhafa
Víkingar kepptu í Evrópukeppni félagsliða og komust í undanúrslit.
1. umferð
16-liða úrslit
8-liða úrslit
Undanúrslit
Evrópukeppni félagsliða
Valsmenn kepptu í Evrópukeppni félagsliða og féllu út í 1. umferð.
1. umferð
1. deild
Framarar urðu Íslandsmeistarar í meistaraflokki kvenna. Keppt var í átta liða deild með tvöfaldri umferð. ÍA og ÍBV féllu í 2. deild.
2. deild
Haukar sigruðu í 2. deild og fóru ásamt Stjörnunni upp í 1. deild. Leikið var í átta liða deild með tvöfaldri umferð. Önnur keppnislið voru Þróttur, Fylkir, Breiðablik, HK, ÍBK og Ármann.
Bikarkeppni HSÍ
Fram sigraði í bikarkeppninni eftir úrslitaleik gegn Val. Tíu lið tóku þátt í keppninni.
1. umferð
Evrópukeppni meistaraliða
1. umferð
Demokraatit
Demokraatit (íslenska: Demókratarnir) eru grænlenskur stjórnmálaflokkur sem hefur þrjá fulltrúa á landsþinginu (2021). Flokkurinn telst á hægri væng grænlenskra stjórnmála og hefur í seinni tíð tekið við af Atassut sem leiðandi afl þeirra sem vilja ekki stefna að auknu stjórnmálalegu sjálfstæði landsins, en einnig leggur flokkurinn sérstaka áherslu á menntamál og húsnæðismál. Systurflokkur hans í dönskum stjórnmálum er Radikale venstre og núverandi formaður er Jens-Frederik Nielsen.
Saga og stefna
Demokraatit var stofnað síðla árs 2002, fáeinum dögum fyrir landsþingskosningar, af Per Berthelsen sem skömmu áður hafði verið vikið úr jafnaðarmannaflokknum Siumut vegna andstöðu sinnar við auknar fjárveitingar til byggingar háskólans í Nuuk. Flokkurinn fékk fimm þingmenn í þessum fyrstu kosningum sínum, þar sem sérstök áhersla var lögð á ábyrgð í fjárútgjöldum. Demokraatit gekk enn betur í kosningunum 2005 og bætti við sig tveimur mönnum. Engu að síður var Berthelsen settur af sem formaður árið 2007. Hann freistaði þá inngöngu í Inuit Ataqatigiit án árangurs, en gekk á ný liðs við Siumut fyrir kosningarnar 2009 og náði kjöri á þing.
Árið 2007 tók flokkurinn upp samband við danska Íhaldsflokkinn en því var slitið eftir fáein misseri og frá 2012 hefur Demokraatit verið í samvinnu við Radikale venstre.
Demokraatit kom aftur að myndun ríkisstjórnar eftir kosningarnar 2018 undir forystu Kim Kielsen leiðtoga Siumut. Deilur um námuvinnslu í landinu urðu til þess að Demokraatit dró sig út úr stjórninni í febrúar 2021. Í kosningunum í kjölfarið missti flokkurinn helming þingmanna sinna, fékk 9,3% og þrjá fulltrúa.
Hallsteinsgarður
thumb|right|Hallsteinsgarður. Hallsteinsgarður er svæði í Grafarvogi í landi Gufuness á hæð austan við gömlu Áburðarverksmiðjuna í Gufunesi. Þar eru sextán höggmyndir úr áli sem Hallsteinn Sigurðsson myndlistarmaður kom þar fyrir á árunum 1989 – 2012 og gaf Reykjavíkurborg formlega árið 2013.
Neðra-Saxland
Neðra-Saxland (þýska: Niedersachsen) er næststærsta sambandsland Þýskalands (á eftir Bæjaralandi) með rúmlega 48 þúsund km². Það er því tæplega helming á við Ísland að stærð. Íbúar eru átta milljónir (2021) og er Neðra-Saxland því fjórða fjölmennasta sambandsland Þýskalands. Höfuðborgin er Hannover.
Lega og lýsing
Neðra-Saxland liggur við Norðursjó norðarlega í Þýskalandi. Það umlykur sambandsríkið Bremen og liggur að auki að 8 öðrum sambandslöndum. Auk þess á Neðra-Saxland landamæri að Hollandi í vestri. Landið er að mestu leyti flatt, enda er meginþorri þess hluti af norðurþýsku lágsléttunni (Norddeutsche Tiefebene). Aðeins syðst er hálendi að finna, en þar eru Harzfjöllin. Mjög fá stöðuvötn eru í sambandslandinu. Þeirra stærst er Steinhuder Meer með aðeins 29 km². Helstu ár eru Saxelfur, Weser og Ems. Öll ströndin tilheyrir Vaðhafinu, en það er sá hluti Norðursjávarins þar sem gríðarlegur munur á flóði og fjöru gætir. Vaðhafið er á heimsminjaskrá UNESCO. Austurfrísnesku eyjarnar í heild tilheyra sambandslandinu. Helstu borgir eru Hannover, Brúnsvík og Osnabrück. Íslendingaborgin Cuxhaven er einnig í sambandslandinu.
Fáni og skjaldarmerki
Fáni Niedersachsens er þýski fáninn með skjaldarmerkinu fyrir miðju. Skjaldarmerkið sýnir hvítan prjónandi hest á rauðum grunni. Hesturinn er tákn saxa fyrr á tímum. Fáninn var samþykktur 1946 við stofnun sambandslandsins og staðfestur 1951.
Tungumál
Opinbert tungumál í Neðra-Saxlandi er þýska og er háþýskan langalgengust. Í nyrstu héruðunum er einnig töluð lágþýska (Plattdeutsch, sem aftur er skipt niður í fjórar mállýskur) og á Austurfrísnesku eyjunum er töluð frísneska. Allar þessar mállýskur eru verndaðar og reynt er að halda þeim við.
Orðsifjar
Áður fyrr, á tímum Karlamagnúsar, bjuggu saxar í hartnær öllu Norður-Þýskalandi. Var landsvæðið því kallað Sachsen (Saxland). Seinna, þegar ríkinu var skipt, skiptist landsvæðið einnig upp með tímanum, allt eftir því hvaða furstar stjórnuðu hvar. 1946, eftir hertöku Breta, var ákveðið að landið skyldi heita Niedersachsen (Neðra-Saxland), þ.e. landið nær sjónum. Önnur saxnesk svæði í dag eru Saxland-Anhalt og bara Saxland, bæði í gamla Austur-Þýskalandi.
Söguágrip
Á svæði núverandi Niedersachsen voru áður fyrr mörg furstadæmi og smærri sjálfstæð héröð og fríborgir. Það var Napoleon sem stofnaði til konungdæmisins Hannover í upphafi 19. aldar, sem Prússar hertóku og innlimuðu 1866. Héraðið Aldinborg var sænskt um tíma. Núverandi Niedersachsen var stofnað 1946 af breska hersetuliðinu.
Borgir
Stærstu borgir Neðra-Saxlands (31. desember 2013):
102
Árið 102 (CII í rómverskum tölum)
Aðþrengdar eiginkonur (3. þáttaröð)
thumb|Not Everything Comes Out in the Wash Þriðja þáttaröðin af Aðþrengdum eiginkonum fór af stað á bandarísku sjónvarpsstöðinni ABC þann 24. september 2006 og lauk henni 20. maí 2007. Til viðbótar við þættina tuttugu og þrjá voru tveir aukaþættir: „Tími til þess að koma öllu á hreint“ (e. Time To Come Clean) og „Safaríkustu bitarnir“ (e. The Juciest Bites) og voru þeir sýndir 3. september 2006 og 1. apríl 2007.
Persónur & leikendur
Leikaraliðið í Aðþrengdum eiginkonum í þriðju þáttaröð innihélt sömu persónur og fyrri þáttaröð. Orson Hodge varð regluleg persóna, eftir smá hlutverk í annarri þáttaröð. Nýjar persónur voru meðal annars Austin McCann, Alma og Gloria Hodge, Kayla og Nora Huntington, Ridley saksóknari, Ian Hainsworth, Carolyn Bigsby, Travers McLain og Victor Lang. Vegna fjölda þátta sem Laurie Metcalf, Kathryn Joosten, Dougrey Scott og Kiersten Waren höfðu leikið í voru þau tilnefnd ásamt leikaraliðinu til verðlaunanna Screen Actors Guild Award fyrir bestu búningana í gamanþáttaröð, heiður sem fer venjulega aðeins til aðalleikaranna.
Framleiðsla
Þegar framleiðendurinir Tom Spezialy og Michael Edelstein hættu gengu Joe Keenan og George W. Perkins til liðs við aðalframleiðandan Marc Cherry. Á meðan Perkins hafði verið við þættina frá fyrstu þáttaröð, hafði Keenan verið aðalframleiðandi Fraiser-þáttanna og var glænýr í liðið.
March Cherry, Kevin Murphy, Joey Murphy, John Pardee, Alexandra Cunningham, Jenna Bans, Kevin Etten, Josh Senter og Dahvi Waller héldu áfram sem handritshöfundar og til viðbótar var framleiðandinn Joe Keenan en einnig Susan Nirah Jaffee, Bob Daily, Brian Alexander, Christian McLaughlin, Jef Greenstein og Valerie Ahern.
Sex leikstjórar störfuðu við þáttaröðina: Larry Shaw og David Grossman héldu áfram eins og Wendley Stanzler á meðan David Warren, Matthew Diamond og Sanaa Hamri leikstýrðu fyrstu þáttunumm sínum.
Söguþráður
Aðal ráðgáta þáttaraðarinnar snýst um nýjan eiginmann Bree, Orson Hodge. Í enda annarrar þáttaraðar keyrði Orson á Mike Delfino og voru ástæður þess ekki kunnar á þeim tíma. Orson er grunaður um að halda fram hjá konunni sinni, Ölmu (sem var haldið fram að væri dáin), og drepið konum að nafni Monique Pollier, og er undir stöðugum grun húsmæðranna og annarra nágranna, sérstaklega Mike, sem er efstur á lista yfir grunaða á morði Monique. Það flækir málin að móðir Orsons, Gloria Hodge, og Alma koma til Bláregnsslóðar og taka málin í sínar eigin hendur. Húsmæðurnar eru færðar saman í þessari þáttaröð til þess að komast að hinu sanna og til að raða saman brotunum úr fortíð Orsons saman, á meðan þær glíma við sín eigin líf sem eru að valda þeim miklum vandræðum.
Rannveig Kristjánsdóttir
Rannveig Kristjánsdóttir (f. 19. september 1971) er íslensk leikkona.
Aðþrengdar eiginkonur (3. þáttaröð)
Saga Susan
Susan Mayer er komin yfir fyrrverandi eiginmann sinn, Karl, sem er ekki lengur aðalpersóna, aðeins aukapersóna. Nýja ást Susan, Mike, er í dái eftir að Orson Hodge (Kyle MacLachlan) keyrði á hann og hefur Susan verið dugleg að heimsækja hann á spítlann. Á göngum spítalans hittir hún mann að nafni Ian Hainsworth (Dougray Scott) og er konan hans, Jane, í dái. Þau fá sér kaffi saman og fara út saman og á endanum sofa þau saman. Þegar Mike vaknar úr dáinu í þriðja þættinum er Edie við hlið hans og þjáist hann af minnisleysi og hefur enga hugmynd um samband sitt við Susan. Edie, sem heldur áfram að hata Susan, notfærir sér minnisleysi Mikes og sannfærir hann um að Susan hafi komið mjög illa fram við hann og þvingar Edie Mike til þess að verða hrifinn af sér. Mike er seinna handtekinn fyrir grun um morð; Edie hættir svo með honum. Susan reynir að hjálpa Mike út úr morðmálinu; Ian, sem er afbrýðissamur út í tilfinningar Susan til Mike, nær Mike út úr fangelsi með því skilyrði að hún hafi aldrei samband við Mike aftur. Að Jane látinni trúlofast Ian og Susan. Mike segir Susan að hann vilji hana aftur og þau kyssast. Susan áttar sig á því að hún verður að gera upp á milli Ian og Mike - og hún velur Ian. En hann sér tilfinningar hennar til Mike og fer hann til Englands og slítur trúlofuninni. Susan eltir Mike inn í skóginn og kemst að því að hann hefur yfirgefið Bláregnsslóð. Hún finnur hann og þau byrja aftur saman. Þau trúlofast. Susan skipuleggur brúðkaupið þeirra - sem er sama dag og brúðkaup Gabrielle og bæjarstjórans. Brúða-stríð fer í gang og Susan áttar sig á því að hún vill bara giftast Mike og það skipti ekki máli hvar eða hvenær það sé. Um nóttina eftir brúðkaup Gaby kemur Susan Mike á óvart með litlu brúðkaupi úti í skóginum og þau giftast.
Saga Lynette
Lynette Scavo á erfitt með að glíma við enn annað barn, Kaylu Huntington (Rachel Fox), í fjölskyldunni. Móðir Kaylu, Nora (Kiersten Warren), átti einnar nætur gaman með Tom áður en Tom og Lynette giftust og hefur hún troðið sér inn í fjölskylduna og er það erfitt fyrir Scavo fjölskylduna, sérstaklega Lynette. Lynette er óþreyjufull að finna mann handa Noru, þar sem hún vill hana út úr húsinu eins mikið og hægt er. Þess vegna parar hún Noru saman með Carlos. Nora er drepin sem gísl í stórmarkaðnum á meðan Lynette situr við hliðina á henni, og eftirlætur hún Kaylu til Tom og Lynette. Inni í stórmarkaðnum er Lynette skotin í handlegginn.
Saga Bree
Bree Van de Kamp og Orson Hodge trúlofast í byrjun þáttaraðarinnar og giftast í öðrum þættinum. Stuttu áður en þau leggja af stað í brúðkaupsferðina fær Bree áfall þegar hún sér umfjöllun umson sinn, Andrew, í sjónvarpsþætti um heimilislaust fólk. Hún hættir við brúðkaupsferðina og fer að finna Andrew en hann tekur á móti henni með reiði og mótþróa þegar hún finnur hann í súpueldhúsi. Eftir að Bree kemur heim sér Orson hvað Bree hefur mikið samviskubit og fer sjálfur að leita að Andrew. Honum tekst að finna hann og býður honum í hádegismat. Andrew snýr heim daginn eftir og þakkar Orson fyrir og byrjar hægt og rólega að sættast við Bree. Fjölskyldan ákveður að leyfa Andrew að fara í leiklistarbúðir.
Stóra ráðgáta þáttaraðarinnar snýst um fortíð Orsons, sem inniheldur fyrstu konuna hans, Ölmu, og myrta konu að nafni Monique Pollier. Persónuleg málefni Orsons flækja húsmæðurnar inn í málið. Það kemur hægt og rólega fram að fyrrverandi kona Orsons var kona sem hét Alma og ætlaði hún að yfirgefa eiginmann sinn. Það er ráðgáta hvernig hjónaband þeirra endaði en Bree veltir því fyrir sér hvort hann hafi myrt hana. Lögreglan finnur lík konu og halda þeir að það sé Alma en komast loks að því að þetta er hjákona Orsons, Monique. Uppgvötunin á símanúmeri Mikes skrifað á handlegginn á þeirri myrtu leiðir grun lögreglunnar að Mike, sem á endanum er handtekinn.
Móðir Orsons, Gloria, flytur inn til hans og Bree á svipuðum tíma og Alma snýr aftur á lífi og í góðu formi (hún fór frá Orson vegna framhjáhalds hans). Það kemur seinna fram að símanúmer Mikes var á handlegg Monique vegna þess að hún átti í vandræðum með lagnirnar. Það kemur einnig fram að Gloria drap Monique í „sjálfsvörn“ eftir að hún sagði Monique að halda sig frá Orson. Orson er dópaður upp og nauðgað af Ölmu en áttar sig loks á því að hann mun aldrei koma aftur til hennar. Gloria læsir Ölmu inni á háaloftinu og reynir að drepa Bree. Bree, sem hefur fundið sönnunargögn um dauða Monique (poki fullur af tönnum úr henni), dettur úr stiga þegar hún er að reyna að ná tannapokanum og fær heilahristing. Alma sleppur af háaloftinu en aðeins til þess að detta niður af þakinu og deyja. Gloria reynir að drepa Bree en Andrew bjargar henni; hann kom snemma heim af opnun pizzastaðarins hjá Tom vegna þess að Danielle kom og sagðist ekki þurfa að vera hjá Bree lengur vegna þess að Gloria hafi komið og ætlað að sjá um hana. Eftir að Andrew flýtir sér heim rotar Gloria hann og reynir enn og aftur að drepa Bree. Orson kemur síðan og bjargar Bree og Gloria fær hjartaáfall og veldur því að hún er alveg lömuð í líkamanum en með heilann í lagi. Orson heimsækir hana einungis til þess að hún sjái hann ganga út um dyrnar í síðasta skipti. Orson notar líka plat-sjálfsmorðsbréf skrifað af Ölmu og pokann með tönnunum til þess að losa Mike af öllum grun. Bree og Orson fara loksins í brúðkaupsferðina sína.
Marcia Cross (Bree) sást ekki í síðustu þáttunum vegna þess að hún var í barneignarfríi. En í lok þáttaraðarinnar kemur Bree aftur og öllum að óvörum, ólétt. Bree þykist vera ólétt til þess að fela alvöru óléttu dóttur sinnar, Danielle. Við sjáum Bree fjarlægja poka, sem hún notaði til þess að sýnast vera ólétt. Hins vegar er Danielle falin á stað langt í burtu. Bree og Orson hyggjast fela óléttu Danielle og ala upp barnið hennar sem þeirra eigið.
Saga Gabrielle
Gabrielle Solis og eiginmaður hennar, Carlos, skilja snemma í þáttaröðinni. Í fyrsta þættinum er staðgöngumóðirin þeirra, þernan Xiao-Mei, sett í rúmið vegna óléttunnar. Gabrielle er ófúsi — og viðbjóðslegi — umsjónarmaður, og hótar Xiao-Mei að hún þurfi að fara aftur til Kína í hvert skipti sem hún er of kröfuhörð. Xiao-Mei fæðir barnið í öðrum þættinum en þá kemur fram að vegna mistaka er það ekki barn Carlos og Gabrielle, heldur er það svart barn. Fósturvísirinn þeirra hafði víxlast við einhvern annan og lent hjá öðru pari. Xiao-Mei flytur inn í íbúð eftir fæðinguna, sem Carlos og Gaby borga fyrir. Á meðan skilnaðurinn hjá Carlos og Gaby stendur yfir reynir hún að hitta aðra menn. Eftir að skilnaðurinn hefur gengið í gegn byrjar Gaby að kenna ungum stúlkum hitt og þetta um fyrirsætustörf með fyrrverandi stílistanum sínum, Vern. Faðir einna stelpanna, Amy Pearce, er ekkill að nafni Bill og byrja hann og Gabrielle rómantískt samband. En stuttu eftir að þau byrja saman kemst Gabrielle að því að hún á leyndan aðdáanda. Hún heldur að aðdáandinn sé Carlos að reyna að eyðileggja samband hennar og Bill en það kemur seinna fram að aðdáandinn var Zach Young, sem nú er milljarðamæringur (afi hans dó og eftirlét honum allt sitt veldi). Gabrielle þolir hann ekki en þegar Susan biður Gaby um að fá Zach til þess að borga lögfræðing fyrir Mike samþykkir hún að fara á stefnumót með honum. Zach og Gabrielle verða „vinir“ en þegar hún snýr sér að öðrum mönnum verður hann ofbeldisfullur. Hann byrjar að eyðileggja sambönd hennar, sem á endanum leiðir til þess að hann lýgur um að þau hafi sofið saman. Carlos kemur upp um málið og segir að hún myndi muna eftir því að hafa sofið hjá honum. Þá biður Zach hennar en Gabrielle hendir honum út. Stuttu eftir það byrjar hún með Victor Lang, stjórnmálamanni í framboði til bæjarstjóra, og þau giftast. En þegar Gaby leitar að Victor í brúðkaupsveislunni til þess að kynna hann fyrir Bree og læðist hún inn í herbergi þar sem hún heyrir Victor og föður hans vera að ræða það hvernig hann fékk Gaby til þess að giftast sér; hann vildi aðeins giftast henni til að tryggja sér atkvæði minnihlutahóps. Svo tala þeir um að Victor sé eiginmaðurinn núna og taki allar ákvarðanir. Gaby fer og finnur Carlos einnig leiðan inni í herbergi. Þau kyssast og það er ýjað að því að þau hafi sofið saman.
Saga Edie
Edie Britt er enn reið út í Susan. Eftir að það var keyrt á Mike var Edie alltaf á spítalanum og sannfærir Mike um það að Susan hafi komið hræðilega fram við hann. Hún lætur Mike einnig trúa því að hann hafi aldrei elskað Susan og að hann hafi verið ástfanginn af Edie síðan hann sá hana fyrst.
Susan ætlar að hitta Mike og sér hann og Edie vera að gera það í sjúkrahúsrúminu og hleypur Susan út. Þetta veldur því að það er enn meiri spenna á milli hennar og Susan. Að lokum byrja Mike og Edie saman en það samband er ekki langlíft. Eftir að Mike losnar af spítalanum er hann handtekinn fyrir morðið á Monique Pollier og Edie hættir með honum. 18 ára frændi Edie, Austin McCann (John Henderson), flytur til hennar í byrjun þáttaraðarinnar. Dóttir Susan, Julie, þolir hann ekki í byrjun, en að lokum er neisti á milli þeirra. Eftir að hafa setið í gegnum gíslatöku í stórmarkaðnum byrja þau saman, Susan til mikillar skelfingar. Edie varar Julie við Austin en hún sefur hjá honum þrátt fyrir það. En Julie veit ekki að Austin heldur fram hjá henni með Danielle. Julie lætur Edie þykjast vera mamma sín svo að hún geti útvegað henni pilluna án þess að Susan komist að því. Sonur Edie, Travers, er hjá henni í mánuð og biður hún Carlos um að passa einstöku sinnum. Þeim kemur vel saman og Edie verður fljótt hrifin af Carlos og reynir við hann. Þau byrja saman en Edie hefur áhyggjur af því að það sé bara vegna Carlos. Hún ræður lögræðing til þess að fá sameiginlegt forræði yfir syni sínum en Carlos fær hana til þess að hætta við það og sannfærir hana um að hann verði ennþá hjá henni þegar Travers er farinn. Eftir að Travers fer til pabba síns vill Edie að Carlos flytji itl hennar. Carlos og Mike deila saman húsi en þegar Mike flytur inn til Susan tekur Carlos við leigusamningnum hjá frú Simms, sem býr á hjúkrunarheimili. Edie heimsækir hana og segir henni svo að Carlos sé alkahólisti, noti eiturlyf og hyggist nota húsið hennar sem stað til þess að hitta hórur. Frú Simms riftir samningnum við Carlos og sonur hennar segir honum að hann sé rekinn úr húsinu. Edie býður Carlos stað til að búa á en hann grunar að hún hafi átt einhvern þátt í þessu öllu saman. Hann verður reiður þegar hann kemst að því að hún laug að öðru fólki til þess að fá hann til þess að flytja inn til sín. Hún segir honum síðan að hún gæti verið ólétt. Eftir að þau komast að því að hún er ekki ólétt leggur hún til að hann verði hjá henni og þau reyni að eignast barn. Hún byrjar á pillunni vegna þess að hana langar ekki að eignast börn með honum nema hann elski hana. Þegar Carlos leitar í veskinu hennar að peningum til þess að borga blaðadrengnum finnur hann getnaðarvörnina hennar Edie. Í brúðkaupi Gabrielle segir Carlos Edie að hann viti um pillurnar og hún reynir að biðjast afsökunar en hann fyrirgefur henni ekki. Í enda þáttaraðarinnar sést Edie loka bréfi sem er til hennar „ástkæra“ Carlos og hún hengir sig í slæðu.
Saga Mary Alice
Andi Mary Alice heldur áfram að fylgjast með hverfinu og talar yfir þættina. Í sextánda þættinum, Eiginmaðurinn minn, svínið, (e. My Husband, the pig) kemur dáinn eiginmaður Bree, Rex Van de Kamp (Steven Culp), í staðinn fyrir Mary Alice, sem kemur aftur til þess að tala yfir þáttinn frá sjónharhorni karlmanns.
Lynette Scavo dreymir oft um síðasta skiptið sem hún talaði við Mary Alice, sem gerðist nokkrum mínútum áður en hún skaut sig. Lynette kvelur sig yfir því að hafa ekki reynt að bjarga Mary Alice. Eftir gíslatökuna þar sem tveir voru drepnir og Lynette var skotin í handlegginn, dreymdi hana síðasta drauminn um Mary Alice. Þá svaraði Mary Alice að Lynette að hún gæti ekki hjálpað sér en hún gæti gert annað. Að njóta þessa fallega dags sem var þá. Mary Alice talar yfir þáttinn og segir: „Þetta var í síðasta skiptið sem Lynette dreymdi mig og hennar vegna er ég þakklát“.
Gotowe na wszystko
Broddalykill
Broddalykill (fræðiheiti Primula modesta) er blóm af ættkvísl lykla sem var fyrst lýst af James Bisset og Moore.
Lýsing og búsvæði
Í Japan finnst hann aðallega á fjöllum og sjávarklettum.
Útbreiðsla
Útbreiðsla Broddalykils; Austur-Asía;  aðallega Japan - Hokkaido,  - Honshu,  - Kyushu,  - Shikoku;   finnst á nokkrum stöðum í    Kóreu      Austurhluti Rússlands  - Kúrileyjar,  - Khabarovsk,  - Kamchatka,  - Sakhalin.
Undirtegundir
Tegundin skiftist í eftirfarandi undirtegundir:
Davos
thumb|right|Davos séð úr lofti Davos er sveitarfélag í umdæminu Prättigau/Davos í kantónunni Graubünden í Sviss. Bærinn stendur við ána Landwasser í Svissnesku Ölpunum, milli Plessurfjallgarðsins og Albulafjallgarðsins. Íbúar voru rúmlega 11 þúsund árið 2013.
1783
Árið 1783 (MDCCLXXXIII í rómverskum tölum)
Á Íslandi
Dáin
Erlendis
Fædd
Dáin
Hjartartorg
thumb|Hjartartorg.
Hjartartorg eða Hjartargarðurinn eða er torg í miðborg Reykjavíkur, milli Laugavegar og Hverfisgötu að sunnan og norðan en Smiðjustígs og Klapparstígs að austan og vestan. Það var tilbúið árið 2015. Áður en þar var byggt steinsteypt torg var þar graslendi, lítið torg og bekkir þar sem m.a. listafólk kom saman. Það svæði var þó millibilsástand vegna þess lóðin var auð eftir að niðurníddar byggingar voru rifnar niður.
Nýtt skipulag Hjartartorgs hefur verið gagnrýnt og að það sé líflaust miðað við mannlífið sem áður var þar. Jólamarkaðir og viðburðir eru haldnir á torginu.
Rækjuvinnslan á Hólmavík
Rækjuvinnslan á Hólmavík er rækjuvinnslustöð rekin af Hólmadrangi hf., hún er ein fullkomnasta rækjuvinnslustöð Íslands og hefur síðan rækjuveiðar hófust á Hólmavík árið 1965 verið ein mikilvægasta atvinnugrein staðarins, en í henni vinna rúmlega 30 manns.
Staðaraðferð
Staðaraðferð (latína: Ars memoriae) er minnistækni sem Grikkjum og Rómverjum var kennd, með þeim hætti að þeim var kennt að setja hvert tiltekið atriði ræðu í samband við einhvern stað. Svo væri létt að rifja upp ræðuna með því að flakka á milli þeirra staða sem tengdust atriðum ræðunnar í huganum.
Dæmi
Dæmi um notkun staðaraðferðar er t.d. að hugsa um þekkta byggingu, til dæmis eitthvað ákveðið hús. Taka þarf tíma til að framkvæma „rölt“ í huganum í gegnum öll herbergin í húsinu. Sérstaklega þarf að taka eftir smáatriðunum, eins og til dæmis rispum eða hverju því sem „stækkar“ hugmyndina. Síðan er gerður listi yfir greinilega hluti sem horft var á og lagðir voru á minnið. Þegar það er búið eru búnar til sýnilegar ímyndanir fyrir hvert orð sem var tekið fyrir og þær settar í ákveðna röð. Til að kalla orðin fram er spurt til dæmis: „Hvað er á hurðinni á svefnherberginu“ eða „hvað er í ofninum“ og þar fram eftir götunum.
Aa
Aa eða AA getur átt við um:
Lundabaggi
Lundabaggar er gamall íslenskur réttur sem vinsæll er á þorrablótum. Þegar um var að matreiða lundabagga þá voru ópillaðir kindaristlar ristir eftir endilöngu, skafnir, þvegnir og lagðir í saltvatn um tíma. Þeim var síðan vafið utan um kjötstrengli, alltaf lundir í fyrri tíð en eftir að farið var að selja kjötstrokka í kaupstað var oft haft annað kjötmeti með í lundabagga. Utan um vafninginn var langoftast saumuð þind, en það gat líka verið magáll eða vömb. Hann var soðinn og fergður meðan hann var að kólna. Lundabaggi var stundum borðaður nýr en oftast súr en þó tíðkaðist sum staðar að salta hann og reykja. Einnig þekktist að hálfsjóða lundabagga áður en þeir voru hengdir upp í reyk, á sama hátt og magála.
Michel Serres
thumbnail| Michel Serres í febrúar 2011
Michel Serres (1. september 1930 – 1. júní 2019) var franskur heimspekingur og vísindasagnfræðingur. Hann var um skeið í franska flotanum. Hann hefur mikinn áhuga á raunvísindum og hefur beint heimspekilegri athygli að hversdagslegum hlutum og sem og vísindum. Serres hóf feril sinn með ritsmíð um stærðfræðiskrif heimspekingins Gottfried Wilhelm von Leibniz. Síðar birti hann ritröð sem hann kenndi við gríska guðinn Hermes, guð samskipta og samgangna. Serres hefur í síðari ritum sínum fjallað um stofnun ríkja og þjóðfélaga en meðal þeirra rita má nefna Styttur og Genese. Árið 1985 kom út verk hans um skilningarvitin fimm. Í bók sinni Le contrat naturel stingur hann upp á að gerður verði náttúrusáttmáli til að þjóðfélög átti sig á hve háð þau eru náttúrunni og til að hamla gegn innbyggðri skammsýni stjórnmála.
Uetersen
thumb|rigth|Safn í Uetersen. Uetersen (IPA: yːtɐzən) er borg í Þýskalandi með 17.865 íbúa (30. júní 2006). Borgin er staðsett í sambandslandinu Slésvíkur-Holsetalandi í Þýskalandi. Hún liggur við ána Pinnau Nebenfljót da Saxelfur andspænis Hamburg (30 km).
Shogo Kamo
Shogo Kamo (12. desember 1915 - 14. september 1977) var japanskur knattspyrnumaður. Hann spilaði 2 leiki með landsliðinu.
Meistaraflokkur Fram í knattspyrnu kvenna
Meistaraflokkur Fram í knattspyrnu kvenna er fulltrúi Knattspyrnufélagsins Fram í knattspyrnumótum kvenna á vegum KSÍ. Framarar voru meðal fyrstu liða til að leggja stund á íþróttina í kvennaflokki á árunum í kringum 1970 og tóku þátt í Íslandsmótinu flest fyrstu árin. Um langt árabil stóð starfsemi kvennaflokksins tæpt og um nokkurra ára skeið sendi félagið ekki lið til keppni. Nú um stundir (2021) er Framliðið í 2. deild.
Saga
Upphaf nútímakvennaknattspyrnu á Íslandi hefur verið rakið til þess þegar handboltakonur nokkurra félaga á höfuðborgarsvæðinu tóku að grípa í fótbolta á æfingum yfir sumarmánuðina á ofanverðum sjöunda áratugnum. Þannig mættust handboltakomur úr Fram og KR í vináttuleik þegar árið 1968. Um svipað leyti fór Knattspyrnusamband Íslands að hvetja aðildarfélög sín til þess að hefja æfingar í kvennaflokki og var Íslandsmeistararmót innanhúss haldið árið 1971 og fyrsta Íslandsmótið utandyra árið eftir. Fram sendi lið til keppni í bæði skiptin, var það að mestu skipað stúlkum sem fyrst og fremst æfðu handknattleik.
Árið 1974 urðu Framkonur Reykjavíkur- og Íslandsmeistarar innanhúss. Er það enn í dag eini stóri titill félagsins í kvennaflokki. Þjálfari þessa fyrsta meistaraliðs var Sigmundur Ó. Steinarsson íþróttafréttamaður. Í liðinu voru m.a. stúlkur sem áttu eftir að vinna ótal titla fyrir handknattleikslið félagsins, s.s. Oddný Sigsteinsdóttir, Kolbrún Jóhannsdóttir, Jóhanna Halldórsdóttir og Guðný Guðmundsdóttir. Árin 1975 og 1976 hafnaði Fram í 2. sæti á Íslandsmótinu utanhúss.